Δήμος Αγίου Νικολάου

Τσάρλι Ο Σούπερ-Σκύλος - Κινηματοθέατρο “ΔΡΗΡΟΣ”
2026-03-05 18:00 - 2026-03-08 18:00 (Europe/Athens) | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
ΠΡΟΣΟΧΗ: ΥΠΕΡΗΡΩΑΣ ΜΕ ΟΥΡΑ – O Ντάνι, ένα νεαρό και ντροπαλό αγόρι, φαντάζεται έναν ονειρικό κόσμο στον οποίο αυτός και ο αγαπημένος του σκύλος, ο Τσάρλι, πρωταγωνιστούν στις δικές τους περιπέτειες υπερηρώων. Όταν εξωγήινοι απαγάγουν μυστηριωδώς τον Τσάρλι, αυτός επιστρέφει με πραγματικές υπερδυνάμεις ως ο Τσάρλι ο Σούπερ-Σκύλος, ο πιο σπουδαίος και αγαπητός υπερήρωας που γνώρισε ποτέ ο κόσμος!
Ωστόσο, δεν είναι όλοι θαυμαστές του Σούπερ-Σκύλου. Η ραγδαία άνοδος του Τσάρλι εξοργίζει το διαβολικό γάτο της διπλανής πόρτας, τον Πάντι, ο οποίος διαθέτει τις δικές του απίστευτες υπερδυνάμεις. O Πάντι και η γατο-συμμορία του καταστρώνουν ένα σχέδιο για να εκθρονίσουν τον Σούπερ-Σκύλο, να υποτάξουν τους ανθρώπους και να τοποθετήσουν τις γάτες στην κορυφή του κόσμου.
Ο Ντάνι και ο Τσάρλι θα πρέπει να κάνουν τα πάντα για να σταματήσουν τα σατανικά σχέδια του Πάντι.
Μια φανταστική, αστεία και συγκινητική ιστορία για τη φιλία, την αφοσίωση και την ανακάλυψη του ήρωα που κρύβεται μέσα μας, που θα αγγίξει και θα συναρπάσει όλη την οικογένεια.
Κατάλληλο για όλους
Πέμπτη 05/03
Παρασκευή 06/03
❌ Σάββατο –
Κυριακή 08/03
Γενική Είσοδος: 5€

Παίζει Ακόμα; - Κινηματοθέατρο «Δρήρος»
2026-03-05 20:00 - 2026-03-08 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Με τον γάμο τους υπό διάλυση, ο Αλεξ και η Τες βρίσκονται σε ένα σταυροδρόμι, ως ζευγάρι και ως προσωπικότητες. Αντιμέτωπος με την κρίση μέσης ηλικίας και το επικείμενο διαζύγιο, ο Αλεξ αναζητά έναν νέο σκοπό στη stand-up comedy σκηνή της Νέας Υόρκης, ενώ η Τες αναλογίζεται τις θυσίες που έκανε για την οικογένειά τους. Οι δυο τους καλούνται να βρουν έναν τρόπο να μεγαλώσουν μαζί τα παιδιά τους και να συμφιλιωθούν με τις αλλαγές που συμβαίνουν μέσα τους. Μπορεί η αγάπη και η δέσμευση να πάρουν μια νέα μορφή;
Σκηνοθεσία: Μπράντλεϊ Κούπερ
Σενάριο: Μπράντλεϊ Κούπερ, Γουίλ Αρνετ, Μαρκ Τσάπελ
Πρωταγωνιστούν: Γουίλ Αρνετ, Λόρα Ντερν, Αντρα Ντέι, Μπράντλεϊ Κούπερ
Κατάλληλο για άνω των 16 ετών
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/is-this-thing-on-driros-4/
Πέμπτη 05/03
Παρασκευή 06/03
Σάββατο 07/03
Κυριακή 08/03

Ελένη και Σουζάνα Βουγιουκλή σε μια ξεχωριστή μουσική παράσταση το Σάββατο 7 Μαρτίου στο “Μικρό Φεστιβάλ” στον Άγιο Νικόλαο
2026-03-07 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Το “Μικρό Φεστιβάλ” του Ωδείου Τέχνης Κρήτης υποδέχεται το Σάββατο 7 Μαρτίου 2026 τις Ελένη και Σουζάνα Βουγιουκλή, σε μια ξεχωριστή μουσική παράσταση στο Κινηματοθέατρο REX στον Άγιο Νικόλαο, με ώρα έναρξης στις 21:00.
Το “Μικρό Φεστιβάλ 2025-2026” διοργανώνεται από το Ωδείο Τέχνης Κρήτης και πραγματοποιείται με την υποστήριξη του Δήμου Αγίου Νικολάου μέσω της Δημοτικής Ανώνυμης Εταιρείας Αγίου Νικολάου (ΔΑΕΑΝ), καθώς και των χορηγών και των χορηγών επικοινωνίας που στηρίζουν ενεργά τον πολιτισμό και τις καλλιτεχνικές δράσεις του τόπου.
Οι δύο μουσικοί-performers παρουσιάζουν ένα εκρηκτικό καλλιτεχνικό πρόγραμμα που γεφυρώνει μουσικούς πολιτισμούς και παραδόσεις από όλο τον κόσμο. Η παράστασή τους κοινωνεί την έκσταση της Κάτω Ιταλίας, το μυστήριο της βαλκανικής πολυφωνίας, τον πλούτο της ελληνικής παράδοσης, το σπαραγμό του πορτογαλικού fado, καθώς και τη δωρικότητα των blues και των gospel της Αμερικής, συμπεριλαμβάνοντας φυσικά και το αυθεντικό ελληνικό ρεμπέτικο.
Με έντονη σκηνική παρουσία και πολυφωνικές ερμηνείες, οι Ελένη και Σουζάνα Βουγιουκλή αναδεικνύουν τον αρχέγονο παγκόσμιο ήχο, μέσα από τραγούδια από διαφορετικές γωνιές του κόσμου, αλλά και μέσα από πρωτότυπες δικές τους συνθέσεις. Η παράστασή τους αποτελεί μια βαθιά βιωματική μουσική εμπειρία που συνδυάζει φωνητική δεξιοτεχνία, θεατρικότητα και αυθεντική καλλιτεχνική έκφραση.

Πληροφορίες Εκδήλωσης:
Ημερομηνία: Σάββατο 7 Μαρτίου
Χώρος: Κινηματοθέατρο REX, Άγιος Νικόλαος
Ώρα έναρξης: 21:00
Οι θέσεις είναι αριθμημένες.

Τιμές Εισιτηρίων:
Γενική είσοδος: 15€
Μαθητικό / Φοιτητικό: 12€

Προπώληση εισιτηρίων:
Ωδείο Τέχνης Κρήτης – Τηλ.: 28410 25690
Βιβλιοπωλείο ΓΡΑΦΗ – Τηλ.: 28410 26422

Στον Κόσμο των Ζώων - Κινηματοθέατρο “ΔΡΗΡΟΣ” Νεάπολη
2026-03-12 18:00 - 2026-03-15 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Πέμπτη 12/03, Παρασκευή 13/03 και Κυριακή 15/03
Ώρα: 18:00
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/fersou-fisika/
Η φιλόζωη νεαρή Μέιμπελ χρησιμοποιεί μια ευφυή νέα τεχνολογία που έχει σχεδιαστεί για να «μετατρέπει» την ανθρώπινη συνείδηση σε ρομποτικά ζώα που μοιάζουν με αληθινά, και αποκτά ως άβαταρ έναν κάστορα, αποκαλύπτοντας μυστήρια μέσα στον ζωικό κόσμο πέρα από οτιδήποτε θα μπορούσε να φανταστεί.
Κατάλληλο για όλους

“EPiC: Elvis Presley in Concert” Κινηματοθέατρο «Δρήρος» Νεάπολη
2026-03-12 20:00, 2026-03-15 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Πέμπτη 12/03 και Κυριακή 15/03
– Ώρα: 20:00
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/elvis-presley/
Αναζητώντας υλικό του Βασιλιά για την ταινία Elvis, ο Μπαζ Λούρμαν βρήκε 68 κουτιά με πλάνα 35mm και 8mm στα αρχεία ταινιών της Warner Bros. μέσα σε αλατωρυχεία στο Κάνσας από υλικό που δεν είχε έρθει ποτέ στο φως της δημοσιότητας. Σε αυτά πρόσθεσε ήχο από διάφορες πηγές και δημιούργησε κάτι που ταιριάζει στο μέγεθος του Έλβις ως ερμηνευτή, αλλά προσφέρει επίσης βαθύτερες αποκαλύψεις για την ανθρώπινη φύση και την εσωτερική του ζωή.
Κατάλληλο για άνω των 12 ετών

Μακριά από Παιδιά - Κινηματοθέατρο REX
2026-03-12 21:00 - 2026-03-22 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Η Ερασιτεχνική Θεατρική Ομάδα Αγίου Νικολάου (Ε.Θ.Ο.Α.Ν.) παρουσιάζει τη νέα της θεατρική παραγωγή με τίτλο «Μακριά από Παιδιά», μια παράσταση που κινείται ανάμεσα στο δραματικό και το κωμικό, φωτίζοντας τις ανθρώπινες σχέσεις, τις απώλειες και τις εντάσεις της καθημερινότητας.
Οι παραστάσεις θα δοθούν στις 12, 13, 14, 15 & 19, 20, 21, 22 Μαρτίου 2026 στο Κινηματοθέατρο REX στον Άγιο Νικόλαο.
Ώρα έναρξης: 21:00
Λίγα λόγια για την παράσταση
Μετά από μια βαθιά προσωπική απώλεια, ο Τάσος και η Όλγα μετακομίζουν σε ένα νέο σπίτι, αναζητώντας μια καινούργια αρχή. Όμως ο χώρος που θα έπρεπε να τους προσφέρει ηρεμία μετατρέπεται σταδιακά σε πεδίο εντάσεων και αποκαλύψεων. Η προσωρινή παρουσία της μητέρας του Τάσου, που παλεύει με την άνοια, καθώς και η εμφάνιση ενός ξαδέλφου του Τάσου και ενός διακοσμητή, λειτουργούν σαν καταλύτες σε μια ιστορία που ισορροπεί ανάμεσα στο δραματικό και το κωμικό.
Τιμή εισιτηρίου
Κανονικό: 12€
Φοιτητικό: 10€
Προπώληση εισιτηρίων

Στο Κινηματοθέατρο ΡΕΞ τις ημέρες των παραστάσεων από τις 19:00
Ηλεκτρονικά:

https://www.more.com/gr-el/tickets/theater/movietheaters/makria-apo-paidia/
Διανομή (με σειρά εμφάνισης)
Τάσος – Μεσίτης: Αντώνης Νοτάκης
Όλγα – Σύζυγος του Τάσου: Μαρία Σπαθαράκη
Αλίκη – Μητέρα του Τάσου: Άννα Μανιαδάκη
Μπάμπης – Ξάδελφος του Τάσου: Κλέαρχος Κορκιδάκης
Ντένης (Διονύσης) – Έλειπε χρόνια στο εξωτερικό: Μάριος Φουράκης
Συντελεστές Παράστασης
Σκηνοθεσία: Φωτεινή Γωνιωτάκη
Σκηνικά – Φωτισμοί – Φροντιστήριο: Κωνσταντίνα Τζώρτζη
Τεχνικός σκηνής – Κατασκευές: Μανώλης Διαλυνάς
Κοστούμια: Δέσποινα Κερούλη, Μαριάνθη Μενεγάκη
Υποβολείο: Μαριάννα Καμπανού
Μουσική επιμέλεια: Χρήστος Ευαγγελινάκης
Ηχητική κάλυψη: ΦΩΣ & ΗΧΟΣ
Μακιγιάζ: Δέσποινα Κερούλη, Έλλη Λιόλιου
Κομμώσεις: Ρένα Φιορέτζη
Επιμέλεια εντύπων: Φωτεινή Γωνιωτάκη, Θοδωρής Μπεκατώρος
Σχεδιασμός εντύπων: Φανή Μπατζάκη
Η Ε.Θ.Ο.Α.Ν. ευχαριστεί θερμά όλους τους υποστηρικτές και χορηγούς που συμβάλλουν στην πραγματοποίηση της παράστασης.

“Πολύ Κοριτσίστικο Όνομα το Πάττυ” Κινηματοθέατρο «Δρήρος» Νεάπολη
2026-03-13 20:00 - 2026-03-14 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Παρασκευή 13/03 και Σάββατο 14/03
– Ώρα 20:00
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/poly-koritsistiko-onoma-to-patty/
Η Δάφνη, μια νεαρή αθλήτρια του Τζούντο από την Ικαρία, είναι έτοιμη να απλώσει τα φτερά της και να ακολουθήσει τον δάσκαλο Γιούρι στη μεγάλη πόλη και να κυνηγήσει το όνειρο των Ολυμπιακών Αγώνων. Ο Γιούρι, που για λόγους άγνωστους έχει εξαφανιστεί από τον κόσμο του Τζούντο τα τελευταία χρόνια, επιστρέφει ψάχνοντας μια καινούργια αρχή, ενώ η Δάφνη μεταβαίνει από την ξεγνοιασιά της εφηβείας στον δύσκολο κόσμο της ενηλικίωσης.
Κατάλληλο για άνω των 12 ετών

Η ΜΠΛΟΥ και το Μαγικό Κουτί των Ιδεών - Κινηματοθέατρο «ΔΡΗΡΟΣ»
2026-03-14 17:30 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Μια ξεχωριστή παιδική θεατρική παράσταση για όλη την οικογένεια έρχεται το Σάββατο 14 Μαρτίου 2026 στο Κινηματοθέατρο «ΔΡΗΡΟΣ» στη Νεάπολη.
Η παιδική σκηνή ΣΑΜΕΝ παρουσιάζει το καινούργιο έργο του Δημήτρη Κίκλη, «Η ΜΠΛΟΥ και το Μαγικό Κουτί των Ιδεών», μια τρυφερή, διαδραστική και γεμάτη φαντασία εμπειρία για μικρούς και μεγάλους.
Πρόκειται για μια παράσταση που συνδυάζει θέατρο, παιχνίδι, μουσική και συμμετοχή του κοινού, προσκαλώντας τα παιδιά να γίνουν μέρος της ιστορίας και να ζήσουν μια ξεχωριστή θεατρική περιπέτεια.

Ώρα έναρξης: 17:30

Τι θα ζήσουν οι μικροί θεατές
Στην παράσταση γνωρίζουμε την Μπλου, μια πανέξυπνη και χαριτωμένη ηρωίδα που, μαζί με την οικογένεια και τους φίλους της, ανακαλύπτει τη δύναμη της δημιουργικότητας μέσα από το «Μαγικό Κουτί των Ιδεών».
Τα παιδιά δεν είναι απλοί θεατές. Συμμετέχουν ενεργά στην ιστορία, λύνουν πρωτότυπους γρίφους και βοηθούν τους ήρωες να βρουν λύσεις μέσα από το παιχνίδι και τη φαντασία.
Μέσα από την περιπέτεια αυτή αναδεικνύονται σημαντικά μηνύματα για την αξία της οικογένειας, τη δύναμη της συνεργασίας, την αποδοχή και τη δημιουργικότητα, σε ένα κείμενο γραμμένο με βαθιά γνώση της παιδικής ψυχολογίας.
Η παράσταση αποτελεί μια προσεγμένη παραγωγή της ομάδας ΣΑΜΕΝ, με έμφαση στην ποιότητα, τη μουσική και τη διάδραση με το κοινό, στοιχεία που αποτελούν το χαρακτηριστικό ύφος της ομάδας.

Συντελεστές
Πρωτότυπο κείμενο: Δημήτρης Κίκλης
Σκηνοθεσία – Καλλιτεχνική επιμέλεια: Μένια Ορφανίδου
Πρωτότυπη μουσική – Στίχοι – Ενορχηστρώσεις: Δημήτρης Κίκλης
Χορογραφίες / Κινησιολογία: Μένια Ορφανίδου
Σκηνικά – Φωτισμοί: SAMEN Production
Κοστούμια: Μιλένα

Παίζουν και τραγουδούν οι ηθοποιοί:
Πέτρος Γρύλλος, Ευθυμία Μαρκοπούλου, Στράτος Νταλαμάγκος, Σάββας Γραμματικός
Αφήγηση: Μένια Ορφανίδου

Διάρκεια: 60 λεπτά (με 10 λεπτά διάλειμμα)

Εισιτήρια
Προπώληση: 9€
Ταμείο: 10€
Με γνώμονα την κοινή συμμετοχή γονέων και παιδιών, η τιμή του εισιτηρίου είναι ίδια για όλους τους θεατές, ενώ για παιδιά κάτω των 2 ετών η είσοδος είναι δωρεάν.

Προπώληση:
https://www.more.com/gr-el/tickets/theater/children/i-mplou-kai-to-magiko-kouti-ton-ideon/
Πληροφορίες και τηλεφωνικές κρατήσεις: 6947817212

* Η παράσταση είναι ελεύθερα εμπνευσμένη από τη μαγεία του παιδικού παιχνιδιού και της φαντασίας.
© Πρωτότυπο έργο – Όλα τα δικαιώματα κατοχυρωμένα στους δημιουργούς.
Η παράσταση δεν σχετίζεται με καμία υπάρχουσα τηλεοπτική παραγωγή

«Χόλι το Γενναίο Σκαντζοχοιράκι» - Κινηματοθέατρο «Δρήρος»
2026-03-26 18:00 - 2026-03-29 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Η Χόλι είναι μια νεαρή και θαρραλέα σκαντζοχοιρίνα, αλλά υποφέρει από τον υπερπροστατευτικό πατέρα της. Εν τω μεταξύ, ο Γουόλτερ είναι ένα καταπονημένο, εξαντλημένο κουνέλι με μερικές δεκάδες δικά του παιδιά, που ονειρεύεται μια αλλαγή. Όταν αυτό το απίθανο δίδυμο έρχεται σε επαφή, τα πράγματα παίρνουν μια δραστική τροπή. Μετά από ένα χτύπημα στο κεφάλι, ο Γουόλτερ πιστεύει πλέον ότι είναι ο Σερ Μπάλντερντας ο Μέγας – ένας ήρωας, ένας πολεμιστής, ένας θρύλος. Ενώ η Χόλι, η οποία είναι ενθουσιασμένη που απλώς λείπει από το σπίτι, παρασύρεται από τη φαντασίωση του Γουόλτερ που τροφοδοτείται από μια απλή διάσειση…
Κατάλληλο για όλους
Γενική Είσοδος: 5€
Ώρα : 18:00
Κλείστε εύκολα online τα εισιτήρια σας εδώ: https://www.ticketbox.gr/ekdilosi/spiked-driros/

«ΑΠΟΣΤΟΛΗ ΧΑΙΡΕ ΜΑΡΙΑ - Project Hail Mary» - Κινηματοθέατρο «Δρήρος»
2026-03-26 20:00 - 2026-03-29 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Ο καθηγητής φυσικών επιστημών Ράιλαντ Γκρέις ξυπνάει σε ένα διαστημόπλοιο έτη φωτός μακριά από το σπίτι του χωρίς να θυμάται ποιος είναι ή πώς βρέθηκε εκεί. Καθώς η μνήμη του αρχίζει να επιστρέφει, αρχίζει να ανακαλύπτει την αποστολή του: να λύσει τον γρίφο της μυστηριώδους ουσίας που προκαλεί το σβήσιμο του ήλιου. Πρέπει να επιστρατεύσει τις επιστημονικές του γνώσεις και τις κάπως ανορθόδοξες ιδέες του για να σώσει τη Γη από την εξαφάνιση… αλλά μια απροσδόκητη φιλία ίσως τον βοηθήσει ώστε να μην χρειαστεί να το κάνει μόνος του.
Κατάλληλο για άνω των 13 ετών
Γενική είσοδος 5 ευρώ
Ώρα : 20:00
Κλείστε εύκολα online τα εισιτήρια σας εδώ: https://www.ticketbox.gr/ekdilosi/project-hail-mary/

Η Χρύσα Κατσαρίνη παρουσιάζει τη νέα της stand up comedy «ΚΑΙ ΤΙ ΕΛΕΓΑ;» στο κινηματοθέατρο REX στον Άγιο Νικόλαο
2026-03-26 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Η Χρύσα Κατσαρίνη παρουσιάζει τη νέα της stand up comedy παράσταση «ΚΑΙ ΤΙ ΕΛΕΓΑ;» στον Άγιο Νικόλαο, την Πέμπτη 26 Μαρτίου 2026 στο κινηματοθέατρο REX .
Ολόκληρη η παράσταση αφορά ένα και μόνο βράδυ… αυτό της 6ης Μαΐου του 2012. Ένα καθοριστικό βράδυ.
Πρέπει να γνωρίζετε πως η Χρύσα έχει διάσπαση προσοχής και για πρώτη φορά άφησε τη διαταραχή της να πάρει τα ηνία… Οπότε μπορεί και να μη μιλάει μόνο για το βράδυ της 6ης Μαΐου.
Σε κάθε περίπτωση, αν είστε πραγματικοί φαν της δουλειάς της… είστε ασφαλείς Αντέξατε τα ΑΟΥΤΣ! Δεν μπορεί να είναι χειρότερα.
Ώρα έναρξης : 21:00
Πληροφορίες & κρατήσεις στο τηλέφωνο: 6946801431
Προπώληση εισιτηρίων : https://www.more.com/gr-el/tickets/standupcomedy/xrysa-katsarini-kai-ti-elega-on-tour/

Με τους String Demons - ένα μοναδικό ντουέτο εγχόρδων και τη νέα τους παράσταση FantaΘia ολοκληρώνεται το «Μικρό Φεστιβάλ» του Ωδείου Τέχνης Κρήτης στον Άγιο Νικόλαο
2026-03-27 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Το “Μικρό Φεστιβάλ” του Ωδείου Τέχνης Κρήτης υποδέχεται την Παρασκευή 27 Μαρτίου 2026 τους String Demons ένα μοναδικό ντουέτο εγχόρδων που δημιουργήθηκε το 2015 από τα αδέλφια Λυδία και Κωνσταντίνο Μπουντούνη.
Ένα βιολί, ένα τσέλο και άπειρη φαντασία.
Μετά τη μεγάλη sold out συναυλία τους στο Μέγαρο για τη γιορτή των 10 χρόνων της μπάντας, οι String Demons έρχονται για ένα εκρηκτικό live στο κλείσιμο του Μικρού Φεστιβάλ!
Η νέα τους μουσική παράσταση με τίτλο FantaΘia είναι μια πρωτότυπη προσέγγιση σε ένα πολύχρωμο κολάζ ήχων που στηρίζεται στην ανάγκη της μπάντας να εξαντλήσει τις ηχητικές – ερμηνευτικές της δυνατότητες, με όπλο τα έγχορδα τους, την φαντασία και το ένστικτο, σε συνδυασμό με τη θεατρική – εκρηκτική τους σκηνική παρουσία με στιγμές χιούμορ καθώς και την σαρωτική ρυθμική υποστήριξη από τον Μιχάλη Απαρτόγλου στο μπάσο και τον Δημήτρη Αντωναίο στα τύμπανα.
Βάση της παράστασης είναι ένα μουσικό παλίμψηστο που ταξιδεύει αβίαστα από τις δικές τους πολυποίκιλες συνθέσεις σε ρεμπέτικα και metal, τον Άκη Πάνου, τους Iron Maiden, τον Θεοδωράκη και τη Lady Gaga, ελληνικά παραδοσιακά τραγούδια ακόμα και σε trap τεχνοτροπίες. Ένα live που τον πρώτο λόγο έχει η FantaΘia.
Τιμές εισιτηρίων
Γενική είσοδος: 15,00 €
Φοιτητές / Μαθητές: 12,00 €
Προπώληση εισιτηρίων :

Ωδείο Τέχνης Κρήτης – Τηλ.: 28410 25690
Βιβλιοπωλείο Γραφή – Τηλ.: 28410 26422

Οι θέσεις είναι αριθμημένες.
Το Μικρό Φεστιβάλ 2025–2026 διοργανώνεται από το Ωδείο Τέχνης Κρήτης και πραγματοποιείται με την υποστήριξη της ΔΑΕΑΝ, του Δήμου Αγίου Νικολάου, των χορηγών και των χορηγών επικοινωνίας που στηρίζουν έμπρακτα τον πολιτισμό και τις καλλιτεχνικές δράσεις του τόπου μας.

Μακριά από Παιδιά» - Κινηματοθέατρο “ΔΡΗΡΟΣ”
2026-03-28 21:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Η Ερασιτεχνική Θεατρική Ομάδα Αγίου Νικολάου (Ε.Θ.Ο.Α.Ν.) παρουσιάζει τη νέα της θεατρική παραγωγή, με τίτλο «Μακριά από Παιδιά», μια παράσταση που κινείται ανάμεσα στο δραματικό και το κωμικό, φωτίζοντας τις ανθρώπινες σχέσεις, τις απώλειες και τις εντάσεις της καθημερινότητας, στη Νεάπολη.
Η παράσταση θα δοθεί το Σάββατο 28 Μαρτίου 2026 στο Κινηματοθέατρο “ΔΡΗΡΟΣ”.
Ώρα έναρξης: 21:00

Τιμή εισιτηρίου

Κανονικό: 12€
Φοιτητικό: 10€

Προπώληση εισιτηρίων:
-Στο Κινηματοθέατρο ΔΡΗΡΟΣ την ημέρα της παράστασης από τις 20:00

Λίγα λόγια για την παράσταση
Μετά από μια βαθιά προσωπική απώλεια, ο Τάσος και η Όλγα μετακομίζουν σε ένα νέο σπίτι, αναζητώντας μια καινούργια αρχή. Όμως ο χώρος που θα έπρεπε να τους προσφέρει ηρεμία μετατρέπεται σταδιακά σε πεδίο εντάσεων και αποκαλύψεων. Η προσωρινή παρουσία της μητέρας του Τάσου, που παλεύει με την άνοια, καθώς και η εμφάνιση ενός ξαδέλφου του Τάσου και ενός διακοσμητή, λειτουργούν σαν καταλύτες σε μια ιστορία που ισορροπεί ανάμεσα στο δραματικό και το κωμικό.
“Μετά από μια βαθιά προσωπική απώλεια, ο Τάσος και η Όλγα μετακομίζουν σε ένα νέο σπίτι, αναζητώντας μια καινούργια αρχή. Όμως ο χώρος που θα έπρεπε να τους προσφέρει ηρεμία μετατρέπεται σταδιακά σε πεδίο εντάσεων και αποκαλύψεων. Η προσωρινή παρουσία της μητέρας του Τάσου, που παλεύει με την άνοια, καθώς και η εμφάνιση ενός ξαδέλφου του Τάσου και ενός διακοσμητή, λειτουργούν σαν καταλύτες σε μια ιστορία που ισορροπεί ανάμεσα στο δραματικό και το κωμικό.

Διανομή (με σειρά εμφάνισης)
ΤΑΣΟΣ – ΜΕΣΙΤΗΣ Αντώνης Νοτάκης
ΟΛΓΑ – ΣΥΖΥΓΟΣ ΤΟΥ ΤΑΣΟΥ Μαρία Σπαθαράκη
ΑΛΙΚΗ – ΜΗΤΕΡΑ ΤΟΥ ΤΑΣΟΥ Άννα Μανιαδάκη
ΜΠΑΜΠΗΣ – ΞΑΔΕΡΦΟΣ ΤΟΥ ΤΑΣΟΥνΚλέαρχος Κορκιδάκης
ΝΤΕΝΗΣ (ΔΙΟΝΥΣΗΣ) – ΕΛΕΙΠΕ ΧΡΟΝΙΑ ΣΤΟ ΕΞΩΤΕΡΙΚΟ Μάριος Φουράκης

Συντελεστές Παράστασης
Σκηνοθεσία: Φωτεινή Γωνιωτάκη
Σκηνικά – Φωτισμοί – Φροντιστήριο: Κωνσταντίνα Τζώρτζη
Τεχνικός σκηνής – Κατασκευές: Μανώλης Διαλυνάς
Κοστούμια: Δέσποινα Κερούλη, Μαριάνθη Μενεγάκη
Υποβολείο: Μαριάννα Καμπανού
Μουσική επιμέλεια: Χρήστος Ευαγγελινάκης
Ηχητική κάλυψη: ΦΩΣ & ΗΧΟΣ
Μακιγιάζ: Δέσποινα Κερούλη, Έλλη Λιόλιου
Κομμώσεις: Ρένα Φιορέτζη
Επιμέλεια εντύπων: Φωτεινή Γωνιωτάκη, Θοδωρής Μπεκατώρος
Σχεδιασμός εντύπων: Φανή Μπατζάκη

Η Ε.Θ.Ο.Α.Ν. ευχαριστεί θερμά όλους τους υποστηρικτές και χορηγούς που συμβάλλουν στην πραγματοποίηση της παράστασης.

«Η Φιλοσοφική Σχολή του Πανεπιστημίου Κρήτης στον Δήμο Αγίου Νικολάου» στο Κινηματοθέατρο «Δρήρος»
2026-03-29 10:00 - 12:30 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Ξεκινούν την Κυριακή 29 Μαρτίου οι δράσεις του Κέντρου Μεσογειακού Πολιτισμού στη Νεάπολη
Εναρκτήρια εκδήλωση: «Η Φιλοσοφική Σχολή του Πανεπιστημίου Κρήτης στον Δήμο Αγίου Νικολάου» στο Κινηματοθέατρο «Δρήρος»
Με μια σημαντική εκδήλωση στο Κινηματοθέατρο «Δρήρος» στη Νεάπολη, την Κυριακή 29 Μαρτίου 2026, σηματοδοτείται η έναρξη της λειτουργικής δραστηριότητας του Κέντρου Μεσογειακού Πολιτισμού στην ιστορική πρωτεύουσα του Δήμου Αγίου Νικολάου.
Η εκδήλωση με τίτλο «Η Φιλοσοφική Σχολή του Πανεπιστημίου Κρήτης στον Δήμο Αγίου Νικολάου», αποτελεί την πρώτη επίσημη δράση της νέας αυτής δομής του Πανεπιστημίου Κρήτης, η οποία αναμένεται να ενισχύσει την πολιτιστική ταυτότητα και την εκπαιδευτική, επιστημονική και ερευνητική δραστηριότητα της ευρύτερης περιοχής.
Το Κέντρο Μεσογειακού Πολιτισμού, που θα λειτουργήσει στη Νεάπολη και θα στεγάσει μεταξύ άλλων το Εργαστήριο Μεσαιωνικής και Νεότερης Ιστορίας και Αρχαιολογίας, φιλοδοξεί να αποτελέσει “φάρο” πολιτισμού και σημείο αναφοράς για την ιστορία, την αρχαιολογία και την εκπαιδευτική ανάπτυξη της Νεάπολης, του επάνω Μιραμπέλλου και της ευρύτερης περιοχής του Δήμου Αγίου Νικολάου αλλά και ολόκληρου του νομού Λασιθίου και της Κρήτης.
Παράλληλα, αναμένεται να λειτουργήσει ως χώρος συνάντησης και δημιουργικής ανταλλαγής για πολίτες όλων των ηλικιών, συμβάλλοντας ουσιαστικά στην περαιτέρω ανάπτυξη, ενίσχυση και εξωστρέφεια της τοπικής κοινωνίας.
Η εκδήλωση διοργανώνεται με τη συνεργασία του Πανεπιστημίου Κρήτης και του Δήμου Αγίου Νικολάου και σηματοδοτεί την έναρξη μιας σειράς δράσεων που θα υλοποιηθούν στο πλαίσιο της λειτουργίας του Κέντρου στη Νεάπολη.
Στην εκδήλωση θα συμμετάσχουν μέλη του Διδακτικού και Ερευνητικού Προσωπικού (ΔΕΠ) του Πανεπιστημίου Κρήτης, που θα παρουσιάσουν το έργο και τις δράσεις των Τμημάτων Ιστορίας και Αρχαιολογίας, Φιλοσοφίας και Φιλολογίας, με αναφορές σε ζητήματα μεσαιωνικής και νεότερης ιστορίας, μεσογειακών ιστορικών διαδρομών, φιλοσοφίας, καθώς και στην πολιτιστική και επιστημονική κληρονομιά της Ανατολικής Κρήτης.
Η είσοδος για το κοινό είναι ελεύθερη.

Το πρόγραμμα της εκδήλωσης:

10:00-10:30 Χαιρετισμοί
Α | Προοπτικές συνεργασίας με τον Δήμο Αγίου Νικολάου
10:30-10:45
Ένα Εργαστήρι Μεσαιωνικής και Νεότερης Ιστορίας και Αρχαιολογίας του Πανεπιστημίου Κρήτης
Ελευθερία Ζέη
Τμήμα Ιστορίας και Αρχαιολογίας Πανεπιστημίου Κρήτης
10:45-11:00
Η Κρήτη και η Μεσόγειος: ιστορικές διαδρομές – ιστορικοί διάλογοι
Ελένη Σακελλαρίου
Τμήμα Ιστορίας και Αρχαιολογίας Πανεπιστημίου Κρήτης
11:00-11:15
Το Τμήμα Φιλοσοφίας στον Δήμο Αγίου Νικολάου
Κατερίνα Μπαντινάκη
Τμήμα Φιλοσοφίας Πανεπιστημίου Κρήτης
11:15-11:30 Διάλειμμα
Β | Ερευνητικά πορίσματα για τον Νομό Λασιθίου

11:30-11:50
Οι αρχαιολογικές έρευνες στην Οξά
Χριστίνα Τσιγωνάκη
Τμήμα Ιστορίας και Αρχαιολογίας Πανεπιστημίου Κρήτης
11:50-12:10
Μνημειακή ζωγραφική στη μεσαιωνική Κρήτη: η ανεκτίμητη κληρονομιά του νομού Λασιθίου
Βίκυ Φοσκώλου
Τμήμα Ιστορίας και Αρχαιολογίας Πανεπιστημίου Κρήτης
12:10-12:30
Χειρόγραφα και κωδικογράφοι της Ανατολικής Κρήτης
Μαρίνα Δετοράκη
Τμήμα Φιλολογίας Πανεπιστημίου Κρήτης
ΟΡΓΑΝΩΤΙΚΗ ΕΠΙΤΡΟΠΗ
– Μαρίνα Δετοράκη, Καθηγήτρια Βυζαντινής Φιλολογίας, Τμήμα Φιλολογίας Πανεπιστημίου Κρήτης
– Ελευθερία Ζέη, Αναπληρώτρια Καθηγήτρια Ιστορίας Νέων Χρόνων, Τμήμα Ιστορίας και Αρχαιολογίας Πανεπιστημίου Κρήτης
– Σοφία Καραμανώλη, Πρόεδρος του Δημοτικού Συμβουλίου του Δήμου Αγίου Νικολάου & Πρόεδρος της Οργανωτικής Επιτροπής υποστήριξης από τον Δήμο του Κέντρου Μεσογειακού Πολιτισμού του Πανεπιστημίου Κρήτης
– Καλλιόπη Κοζύρη, Εκδότρια της Εφημερίδας «Ανατολή»
– Κατερίνα Μπαντινάκη, Αναπληρώτρια Καθηγήτρια Αισθητικής και Φιλοσοφίας της Τέχνης, Τμήμα Φιλοσοφίας Πανεπιστημίου Κρήτης
– Μελίνα Ταμιωλάκη, Καθηγήτρια Αρχαίας Ελληνικής Φιλολογίας, Τμήμα Φιλολογίας Πανεπιστημίου Κρήτης & Αντιπρύτανις Πανεπιστημίου Κρήτης

«Η Συμφωνία του Αθλητή» - Κινηματοθέατρο Rex
2026-03-31 20:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Η Εθνική Λυρική Σκηνή ταξιδεύει στην Κρήτη από τις 24 έως τις 31 Μαρτίου, με το έργο «Η Συμφωνία του Αθλητή» του Αλέξανδρου Μούζα, μια πρωτότυπη παράσταση μουσικού θεάτρου που φέρνει σε διάλογο τη μουσική με τον αθλητισμό.
Η «Συμφωνία του Αθλητή» σε σκηνοθεσία Άννας-Μόσχα Καμπόσου θα παρουσιαστεί στο κινηματοθέατρο Rex στον Άγιο Νικόλαο την Τρίτη 31 Μαρτίου 2026.
Ώρα : 20.00
Συνδιοργάνωση Δήμος Αγίου Νικολάου – Συμμετέχει σύνολο από το Μουσικό Σχολείο Λασιθίου.
Είσοδος ελεύθερη.
Θα τηρηθεί σειρά προτεραιότητας.
Το πρόγραμμα «Η ΕΛΣ ταξιδεύει στην Ελλάδα» συνεχίζεται με μια νέα πρωτότυπη παραγωγή μουσικού θεάτρου που φέρνει σε δημιουργικό διάλογο τη μουσική με τον αθλητισμό.
Η Συμφωνία του Αθλητή του Αλέξανδρου Μούζα θα παρουσιαστεί σε δεκαπέντε πόλεις σε Κρήτη, Ανατολική Μακεδονία & Θράκη και Ήπειρο, από τις 24 Μαρτίου έως και τις 15 Μαΐου 2026. Συγκεκριμένα, η παραγωγή θα ταξιδέψει στην Κρήτη (Χανιά, Ρέθυμνο, Ιεράπετρα, Σητεία, Άγιο Νικόλαο), στην Ανατολική Μακεδονία & Θράκη (Δράμα, Δοξάτο, Κομοτηνή, Καβάλα, Χρυσούπολη, Ελευθερούπολη) και στην Ήπειρο (Ιωάννινα, Κόνιτσα, Άρτα, Πρέβεζα). Η περιοδεία στην Ελλάδα υλοποιείται με τη στήριξη της δωρεάς του Ιδρύματος Σταύρος Νιάρχος (ΙΣΝ) για την ενίσχυση της καλλιτεχνικής εξωστρέφειας της Εθνικής Λυρικής Σκηνής.
Η παράσταση, σε μουσική και λιμπρέτο του Αλέξανδρου Μούζα και σκηνοθεσία, σκηνική και ενδυματολογική επιμέλεια της Άννας-Μόσχας Καμπόσου, στοχεύει στην ανάδειξη της σημασίας της σωματικής άσκησης και της ψυχικής ισορροπίας, της συνεργασίας και του θεμιτού ανταγωνισμού, της αυτοπειθαρχίας και της στοχοπροσήλωσης, αλλά και της αποδοχής της διαφορετικότητας. Μέσα από τη μουσική πράξη, τα στοιχεία αυτά δεν παρουσιάζονται ως θεωρητικά διδάγματα, αλλά ως βιωμένη εμπειρία που αναπτύσσεται επί σκηνής στο εδώ και τώρα.
Το έργο Η Συμφωνία του Αθλητή αποτελεί μια αλληγορική μουσική διαδρομή, από την απόλυτη αδράνεια προς την απελευθερωτική δύναμη της άσκησης. Τρεις φίλοι συναντιούνται σε έναν οικείο χώρο γεμάτο παιχνίδια και αντικείμενα που μένουν σχεδόν πάντα αχρησιμοποίητα. Βυθισμένοι στη ρουτίνα και τη νωχελικότητα της καθημερινότητας, παραδέχονται με χιούμορ, αλλά και ειλικρίνεια, τη βαθιά τους πλήξη. Τίποτα δεν τους κινητοποιεί, κανένα σχέδιο δεν μοιάζει αρκετά ισχυρό για να τους σηκώσει από την αδράνεια. Μέσα από μουσικά επεισόδια, εύστοχους διαλόγους και μια διαρκώς μεταβαλλόμενη σκηνική δράση, η ιδέα της κίνησης και της άσκησης εμφανίζεται αρχικά σαν παιχνίδι, σχεδόν σαν αστείο, σιγά σιγά όμως η σκέψη και ο οραματισμός του εαυτού ως «αθλητή» γίνεται σύμβολο προσπάθειας, επιμονής και αλλαγής. Καθώς οι τρεις ήρωες δοκιμάζουν να ξεπεράσουν τη συνήθεια της ακινησίας, ανακαλύπτουν τη χαρά της δράσης, τη δύναμη της συνεργασίας και τη σημασία του να τολμά κανείς να κάνει το πρώτο βήμα. Έτσι, η προσωπική τους αφύπνιση μετατρέπεται σε μια μικρή, αισιόδοξη συμφωνία για τη ζωή.
Η μουσική του έργου, αντανακλώντας την ένταση και την πολυμορφία της κίνησης επί σκηνής, πλέκει οργανικά τα λυρικά μέρη και τα ορχηστρικά αποσπάσματα με τον σύγχρονο ρυθμό των χιπ χοπ τραγουδιών και την ενέργεια της ηλεκτρονικής χορευτικής μουσικής. Η εμπειρία εμπλουτίζεται από τη χρήση ηχητικού σχεδιασμού, όπου ηχογραφημένοι ήχοι της καθημερινότητας αλληλεπιδρούν με φυσικούς ήχους που παράγονται επί σκηνής, δημιουργώντας έναν ζωντανό, αντιστικτικό διάλογο ανάμεσα στον ρεαλισμό και τη μουσική φαντασία.
Στην παραγωγή, δίπλα στους μονωδούς Έφη Παπαδοπούλου (υψίφωνος), Πάρι Παρασκευάδη (τενόρος), Χρήστο Ραμμόπουλο (βαρύτονος) και το μικρό μουσικό σύνολο της ΕΛΣ, συμμετέχουν μικτές παιδικές χορωδίες και μουσικά σύνολα μαθητών από Μουσικά Σχολεία, Δημοτικά Ωδεία και μουσικές σχολές, καθώς και ομάδες χιπ χοπ, αθλητικές και καλλιτεχνικές ομάδες των πόλεων που φιλοξενούν την παράσταση. Με αυτόν τον τρόπο, κάθε παρουσίαση αποκτά τον δικό της ξεχωριστό χαρακτήρα, προσαρμοσμένη στα χαρακτηριστικά και τη δυναμική κάθε ομάδας, ενισχύοντας με αυτόν τον τρόπο τη δημιουργικότητα της εκάστοτε τοπικής κοινότητας.
Όλες οι παραστάσεις που πραγματοποιούνται στο πλαίσιο του προγράμματος «Η ΕΛΣ ταξιδεύει στην Ελλάδα» είναι με είσοδο ελεύθερη για το κοινό.

Δαβίδ: Το Αγόρι που Έγινε Θρύλος - Κινηματοθέατρο «Δρήρος»
2026-04-02 18:00 - 2026-04-05 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Όταν ο γίγαντας Γολιάθ υψώνεται για να τρομοκρατήσει ένα ολόκληρο έθνος, ένας νεαρός βοσκός, οπλισμένος μόνο με μια σφεντόνα, λίγες πέτρες και ακλόνητη πίστη, επιλέγεται για να τον αντιμετωπίσει. Καταδιωγμένος από την εξουσία και καθοδηγούμενος από τον σκοπό του, το ταξίδι του δοκιμάζει τα όρια της πίστης, της αγάπης και του θάρρους του -και κορυφώνεται σε μια μάχη όχι μόνο για ένα στέμμα, αλλά για την ψυχή ενός βασιλείου.
Κατάλληλο για όλους
Γενική Είσοδος: 5€
Ώρα : 18:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/david-driros-2/

Δαβίδ: Το Αγόρι που Έγινε Θρύλος - Κινηματοθέατρο «REX»
2026-04-02 18:00 - 2026-04-08 18:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Όταν ο γίγαντας Γολιάθ υψώνεται για να τρομοκρατήσει ένα ολόκληρο έθνος, ένας νεαρός βοσκός, οπλισμένος μόνο με μια σφεντόνα, λίγες πέτρες και ακλόνητη πίστη, επιλέγεται για να τον αντιμετωπίσει. Καταδιωγμένος από την εξουσία και καθοδηγούμενος από τον σκοπό του, το ταξίδι του δοκιμάζει τα όρια της πίστης, της αγάπης και του θάρρους του -και κορυφώνεται σε μια μάχη όχι μόνο για ένα στέμμα, αλλά για την ψυχή ενός βασιλείου.
Κατάλληλο για όλους
Γενική είσοδος : 5 ευρώ
Ώρα : 18:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/david-rex-4/

Τελευταία Κλήση - Κινηματοθέατρο «Δρήρος»
2026-04-02 20:00 - 2026-04-05 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Παραμονή Πρωτοχρονιάς του 2000. Μια κλοπή όπλων από ένα στρατόπεδο. Ένας γνωστός εγκληματίας κρατάει όμηρο μια οικογένεια στο Παγκράτι και απειλεί να την ανατινάξει αν δεν εμφανιστεί ζωντανά στην τηλεόραση. Ένα τηλεοπτικό κανάλι σε αναβρασμό και την αστυνομία να κοιτάζει έναν δραπέτη να την εκθέτει για πολλοστή φορά. Όλοι τους νήματα σε έναν ιστό που κάποιοι υφαίνουν στο παρασκήνιο.
Κατάλληλο για άνω των 15 ετών
Γενική είσοδος : 5 ευρώ
Ώρα 20:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/last-call-driros-2/

ΑΠΟΣΤΟΛΗ ΧΑΙΡΕ ΜΑΡΙΑ - Project Hail Mary - Κινηματοθεάτρου REX
2026-04-02 21:00 - 2026-04-04 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο καθηγητής φυσικών επιστημών Ράιλαντ Γκρέις ξυπνάει σε ένα διαστημόπλοιο έτη φωτός μακριά από το σπίτι του χωρίς να θυμάται ποιος είναι ή πώς βρέθηκε εκεί. Καθώς η μνήμη του αρχίζει να επιστρέφει, αρχίζει να ανακαλύπτει την αποστολή του: να λύσει τον γρίφο της μυστηριώδους ουσίας που προκαλεί το σβήσιμο του ήλιου. Πρέπει να επιστρατεύσει τις επιστημονικές του γνώσεις και τις κάπως ανορθόδοξες ιδέες του για να σώσει τη Γη από την εξαφάνιση… αλλά μια απροσδόκητη φιλία ίσως τον βοηθήσει ώστε να μην χρειαστεί να το κάνει μόνος του.
Κατάλληλο για άνω των 13 ετών
Γενική είσοδος : 5 ευρώ
Ώρα : 21:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/project-hail-mary-rex-3/

«Οι ΕΛΕΓΕΙΕΣ ΤΗΣ ΑΝΟΙΞΗΣ» μια ανοιξιάτικη εκδήλωση λατρευτικής μουσικής του Λυκείου των Ελληνίδων Αγίου Νικολάου στο κινηματοθέατρο «Δρήρος» στη Νεάπολη
2026-04-04 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Καθώς πλησιάζουμε την εβδομάδα των Παθών, το Λύκειον των Ελληνίδων Αγίου Νικολάου διοργανώνει το Σάββατο του Λαζάρου 4 Απριλίου 2026 την ανοιξιάτικη εκδήλωση Λατρευτικής Μουσικής «ΟΙ ΕΛΕΓΕΙΕΣ ΤΗΣ ΑΝΟΙΞΗΣ» στο κινηματοθέατρο «Δρήρος» στη Νεάπολη.
Η χορωδία της Ιεράς Μητροπόλεως Πέτρας και Χερρονήσου, μικροί μαθητές του ΛτΕ, υμνωδοί και παραδοσιακοί μουσικοί ενώνουν τις φωνές και τις μελωδίες τους σε μια συγκινητική πορεία από το Άγιο Πάθος στην Ανάσταση.
Ώρα έναρξης : 20:00
Οργάνωση : Λύκειον των Ελληνίδων Αγίου Νικολάου
Υπό την αιγίδα της Ιεράς Μητροπόλεως Πέτρας & Χερρονήσου
Είσοδος Ελεύθερη

Τελευταία Κλήση - Κινηματοθέατρο «REX»
2026-04-05 21:00 - 2026-04-08 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Παραμονή Πρωτοχρονιάς του 2000. Μια κλοπή όπλων από ένα στρατόπεδο. Ένας γνωστός εγκληματίας κρατάει όμηρο μια οικογένεια στο Παγκράτι και απειλεί να την ανατινάξει αν δεν εμφανιστεί ζωντανά στην τηλεόραση. Ένα τηλεοπτικό κανάλι σε αναβρασμό και την αστυνομία να κοιτάζει έναν δραπέτη να την εκθέτει για πολλοστή φορά. Όλοι τους νήματα σε έναν ιστό που κάποιοι υφαίνουν στο παρασκήνιο.
Κατάλληλο για άνω των 15 ετών
Γενική είσοδος : 5 ευρώ
Ώρα : 21:00
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/last-call-rex-2/

Η γιορτή του πένθους, το τραγούδι της απώλειας » Μια μουσική παράσταση με τον Λουδοβίκο των Ανωγείων στο κινηματοθέατρο REX
2026-04-07 20:30 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο Δήμος Αγίου Νικολάου φιλοξενεί την Μεγάλη Τρίτη 7 Απριλίου 2026 τον Λουδοβίκο των Ανωγείων στο κινηματοθέατρο REX με τη μουσική παράσταση «Η γιορτή του πένθους», το τραγούδι της απώλειας.
Μαζί του οι εξαιρετικοί καλλιτέχνες του Μαρίνα Δακανάλη (τραγούδι), Στέλλα Σειραγάκη (τραγούδι), Αριστείδης Χατζησταύρου (κιθάρα), Σοφία Μαυρογενίδου (φλάουτο), Δημήτρης Οικονομάκης (μπάσο).
Ώρα έναρξης 20:30
Είσοδος ελεύθερη
«Η γιορτή του πένθους, το τραγούδι της απώλειας» είναι ένα έργο όπου η μάνα θρηνεί για την οριστική απώλεια του λατρεμένου της γιού ! Μοιρολόγια από την ορεινή Κρήτη μια συνέχεια από την εποχή του Ομήρου.
Η γιορτή του «πένθους» μια παράσταση λατρείας με τραγούδια της απώλειας. Μοιρολόγια της Κρήτης «ερωτικές ελεγείες» όπως τα ονόμασε ο Μάνος Χατζιδάκις.
Τα βαθιά τραγούδια αγάπης ειπωμένα από την Μαρίνα Δακανάλη και την Στέλλα Σειραγάκη όπου αναπτύσσεται ένας θεατρικός μονόλογος γύρω από τον οποίο στήνεται όλη η παράσταση .
Το μουσικοθεατρικό έργο αφορά το ναυάγιο του οχηματαγωγού «Ηράκλειον» στη Φαλκονέρα .Ένας νεαρός ναύτης ο Λάκης Καραμπίνης 19 ετών χάνει τη ζωή του και η μητέρα του αφηγείται σπαρακτικά την ιστορία του χαμού του.
Θα ακουστούν λυπημένα τραγούδια αλλά και τραγούδια αισθηματικά. Με το παράπονο του ερωτευμένου που χάνει και εκείνου που δεν βρίσκει ανταπόκριση αφού κάθε ερωτευμένος που «χάνει» βιώνει ένα μικρό θάνατο.
Λίγα λόγια για το έργο του
Ο Λουδοβίκος των Ανωγείων εμφανίζεται το 1985 με το άλμπουμ «Μοιρολόγια». τραγούδια λύπης, λόγια γυναικών για το θάνατο αγαπημένων προσώπων από το ορεινό χωριό του, τ’ Ανώγεια της Κρήτης.
Ο Μάνος Χατζιδάκις στο πρόσωπο του Λουδοβίκου ανακάλυψε αυτό το ιδιόμορφο είδος τραγουδιού που σε λυτρώνει με το να σε λυπεί. Για πρώτη φορά στην ιστορία της Κρήτης ο Λουδοβίκος μ’ ένα μαντολίνο μελοποίησε και τραγούδησε μοναδικά τα μοιρολόγια. Όπου εμφανίζεται ο κόσμος κλαίει. Αυτή του η ικανότητα να συγκινεί, συνεχίζεται μέχρι σήμερα.
Με τα 13 άλμπουμ που έχει γράψει μέχρι τώρα, πάντα στο μοναχικό του δρόμο, γράφει και τραγουδάει τον έρωτα, εκείνον που δε φαίνεται. Λέει «για την αγάπη ανάβουμε δύο κεριά, ένα στην ανάμνηση κι ένα στην προσδοκία».
Ο Μάνος Χατζιδάκις έλεγε ότι «ο Λουδοβίκος είναι μία μουσικοποιητική παρουσία. Ο ήχος του έρχεται από το άρωμα του κρητικού βουνού και δεν κολακεύει εύκολα αισθήματα. Η μουσική του είναι λαϊκή, βγαλμένη από ακριβό «φίλτρο».

"Στον Κόσμο των Ζώων” Κινηματοθέατρο «REX»
2026-04-13 18:00 - 2026-04-15 18:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/fersou-fisika-rex/
Η φιλόζωη νεαρή Μέιμπελ χρησιμοποιεί μια ευφυή νέα τεχνολογία που έχει σχεδιαστεί για να «μετατρέπει» την ανθρώπινη συνείδηση σε ρομποτικά ζώα που μοιάζουν με αληθινά, και αποκτά ως άβαταρ έναν κάστορα, αποκαλύπτοντας μυστήρια μέσα στον ζωικό κόσμο πέρα από οτιδήποτε θα μπορούσε να φανταστεί.
ΠΡΟΒΟΛΕΣ από Δευτέρα 13/4 έως και Τετάρτη 15/4
Ώρα: 18:00
Γενική Είσοδος: 5€
Κατάλληλο για όλους

“Είσαι Έτοιμος; 2” Κινηματοθέατρο «REX»
2026-04-13 21:00 - 2026-04-15 21:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/ready-or-not-2-here-i-come-rex/
Λίγα λεπτά αφότου επιβίωσε της σφοδρής δολοφονικής επίθεσης από την οικογένεια Λε Ντομάς, η Γκρέις ανακαλύπτει ότι έχει φτάσει στο επόμενο επίπεδο του εφιαλτικού παιχνιδιού -και αυτή τη φορά με την αποξενωμένη αδελφή της, Φέιθ, στο πλευρό της. Η Γκρέις έχει μόνο μία ευκαιρία να επιβιώσει, να κρατήσει την αδελφή της ζωντανή και να διεκδικήσει την Ανώτατη Θέση του Συμβουλίου που ελέγχει τον κόσμο. Τέσσερις αντίπαλες οικογένειες την κυνηγούν για τον θρόνο, και όποιος κερδίσει θα κυβερνά τα πάντα.
ΠΡΟΒΟΛΕΣ από Δευτέρα 13/4 έως και Τετάρτη 15/4
Ώρα:21:00
Γενική Είσοδος: 5€
Κατάλληλο για άνω των 17 ετών

«Βότκα Μολότοφ» Κινηματοθέατρο ΡΕΞ
2026-04-16 21:15 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Η μεγάλη θεατρική επιτυχία της Ελένης Ράντου, «Βότκα Μολότοφ», βασισμένη στη διασκευή του Νηλ Σάιμον πάνω σε διηγήματα του Άντον Τσέχωφ, συνεχίζεται για 3η χρονιά και κάνει στάση στον Άγιο Νικόλαο, στο Κινηματοθέατρο ΡΕΞ, την Πέμπτη 16 Απριλίου 2026, στις 21:15.
Πρόκειται για μια παράσταση γεμάτη χιούμορ, ρυθμό, συγκίνηση και δυνατές ερμηνείες, σε σκηνοθεσία του Νικορέστη Χανιωτάκη, ενώ στον ρόλο του Άντον Τσέχωφ εμφανίζεται ο Τάσος Χαλκιάς.
Προπώληση: https://www.more.com/gr-el/tickets/theater/botka-molotof/ και στο Βιβλιοπωλείο Καρτέρη
Λίγα λόγια για το έργο
Ο Άντον Τσέχωφ σκιαγραφεί χαρακτήρες τόσο από τα αστικά κέντρα, όσο και από την επαρχία της προεπαναστατικής Ρωσίας, μεγεθύνοντας με γλαφυρό τρόπο, αλλά πάντα με συμπάθεια, τις συνήθειες, τις εμμονές τους, τους φόβους τους, την προσήλωσή τους στα μικροσυμφέροντά τους, την αφέλειά τους, αλλά και την πονηριά τους. Επί σκηνής, παρελαύνουν χαρακτηριστικοί τύποι της εποχής και της κοινωνίας του: από δασκάλες και νταντάδες, μέχρι παπάδες και οδοντίατροι. Όλοι οι ήρωες παραδίδονται, πανανθρώπινοι και παντοτινοί, στην κρίση όλων μας για το «χθες», το «σήμερα» και το «αύριο».
Η Ελένη Ράντου τιτλοφόρησε τη διασκευή της «Βότκα Μολότοφ», κλείνοντας το μάτι στους θεατές για τη θεατρική «έκρηξη» γέλιου και συγκίνησης που ετοιμάζονται να βιώσουν. Το κείμενό της διαθέτει γλωσσική αμεσότητα και χιουμοριστική σπιρτάδα. Οι τσεχοφικοί ήρωες, με όλα τους τα κουσούρια, τα λάθη, τους καημούς και τους πόθους τους, θα μοιραστούν μαζί μας το δάκρυ τους, το μελαγχολικό χαμόγελό τους και το λυτρωτικό γέλιο τους. Σε μια εποχή που ο διαφορετικός χαρακτήρας, η διαφορετική, από ιδεολογικά και εθνικά στερεότυπα, άποψη, ακόμα και το αντίθετο φύλο ή η διαφορετική φυλή, όπως και η διαφορετική πολιτική ένταξη, αντιμετωπίζονται με μια ανθρωποφαγική σχεδόν διάθεση, με κηρύγματα μίσους και απαξίωσης, η αγάπη του Τσέχωφ για τον άνθρωπο, καθώς και το χιούμορ του μπορούν να αποδειχθούν καταλυτικά.
Ο Νικορέστης Χανιωτάκης στήνει μια σύγχρονη παράσταση γοργών ρυθμών, με νεύρο, ευρηματικότητα και θεατρική ευφορία, με οκτώ εξαιρετικούς ηθοποιούς. Επί σκηνής, θα δούμε και τον ίδιο τον Άντον Τσέχωφ, μέσα από την ερμηνεία του Τάσου Χαλκιά.

Παίζουν (αλφαβητικά):
Τζένη Διαγούπη
Τάσος Χαλκιάς
Νικορέστης Χανιωτάκης
Λυδία Σγουράκη
Φωτεινή Μπαξεβάνη
Χάρης Μαυρουδής
Φώτης Σπύρος

Super Mario Galaxy: Η Ταινία Κινηματοθέατρο «Δρήρος»
2026-04-17 18:00 - 2026-04-19 18:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Super Mario Galaxy: Η Ταινία”
Κλείστε εύκολα #online τα εισιτήρια σας εδώ:
https://www.ticketbox.gr/ekdilosi/super-mario-galaxy-the-movie-driros/
Ο Μάριο και ο Λουίτζι μαζί με την πριγκίπισσα Πιτς ξεκινούν μια περιπέτεια στα πέρατα του διαστήματος και σε όλο τον γαλαξία. Εκεί θα γνωρίσουν την πριγκίπισσα Ροζαλίνα και θα έρθουν αντιμέτωποι με τον βασιλιά Μπάουζερ και τον γιο του.
Γενική Είσοδος: 5€
ΠΡΟΒΟΛΕΣ από Παρασκευή 17/04 έως και Κυριακή 19/04
Ώρα:18:00
Κατάλληλο για όλους

“Primavera”Κινηματοθέατρο «Δρήρος»
2026-04-17 20:00 - 2026-04-19 20:00 | Κινηματοθέατρο Δρήρος, Αναπήρων Πολέμου 2, Νεάπολη, Λασιθίου, 72400, Greece
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/primavera-driros/
Αρχές του 18ου αιώνα. Το Ospedale della Pietà είναι το μεγαλύτερο ορφανοτροφείο της Βενετίας, αλλά και το μέρος όπου τα πιο ταλαντούχα από τα ορφανά κορίτσια που ζουν εκεί μυούνται στη μελέτη της μουσικής. Η ορχήστρα του είναι μία από τις πιο φημισμένες στον κόσμο. Η Σεσίλια είναι 20 ετών – έχει περάσει σχεδόν όλη της τη ζωή στο Pietà και είναι μια εξαιρετική βιολίστρια. Η τέχνη ανοίγει το μυαλό της, όχι όμως και τις πόρτες του ορφανοτροφείου: αυτό είναι το μοναδικό μέρος όπου μπορεί να παίξει μουσική, πίσω από ένα κιγκλίδωμα, για τους πλούσιους ευεργέτες του ιδρύματος. Μέχρι που ένας αέρας άνοιξης αναστατώνει ξαφνικά τη ζωή της και όλα αλλάζουν με την άφιξη του νέου δασκάλου βιολιού. Το όνομά του είναι Αντόνιο Βιβάλντι.
ΠΡΟΒΟΛΕΣ από Παρασκευή 17/04 έως και Κυριακή 19/04
Ώρα:20:00
Γενική Είσοδος: 5€
Κατάλληλο για άνω των 12 ετών

Από Τι Είμαστε Φτιαγμένοι - Κινηματοθέατρο ΡΕΞ
2026-04-17 20:30 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Μια ξεχωριστή κινηματογραφική εμπειρία θα έχουν την ευκαιρία να απολαύσουν οι θεατές την Παρασκευή 17 Απριλίου 2026, στις 20:30, στο Κινηματοθέατρο ΡΕΞ στον Άγιο Νικόλαο, με την ειδική προβολή του ντοκιμαντέρ «Από Τι Είμαστε Φτιαγμένοι» (The Stuff We Are Made Of), παρουσία του Ελληνοϊρανού σκηνοθέτη Σιαμάκ Ετεμάντι και συντελεστών της ταινίας.
Η προβολή διοργανώνεται σε συνεργασία της Ένωσης Γονέων και Φίλων ΑμεΑ Επαρχίας Μεραμπέλλου και του Δήμου Αγίου Νικολάου, μέσω της Δημοτικής Ανώνυμης Εταιρείας Αγίου Νικολάου (Δ.Α.Ε.Α.Ν.), με την υποστήριξη του Περιφερειακού Τμήματος Κρήτης του Συνδέσμου Κοινωνικών Λειτουργών Ελλάδος.
Η εκδήλωση θα πλαισιωθεί από ανοιχτή συζήτηση με το κοινό, με τη συμμετοχή του σκηνοθέτη και της υπεύθυνης παραγωγής Ανδριάννας Θεοχάρη, προσφέροντας μια ουσιαστική ευκαιρία διαλόγου γύρω από τα ζητήματα που αναδεικνύει η ταινία.
Πρόκειται για το πρώτο μεγάλου μήκους ντοκιμαντέρ του Ελληνοϊρανού δημιουργού, το οποίο εξερευνά με ευαισθησία και ειλικρίνεια τον έρωτα, την επιθυμία και τη σεξουαλικότητα μέσα από το πρίσμα της αναπηρίας, αμφισβητώντας στερεότυπα και ανοίγοντας νέες οπτικές γύρω από την ανθρώπινη εμπειρία.

Πληροφορίες Εκδήλωσης
Χώρος: Κινηματοθέατρο ΡΕΞ
Ημερομηνία: Παρασκευή 17 Απριλίου
Ώρα: 20:30
Διάρκεια: 98 λεπτά
Γενική είσοδος: 5€
Προβολή με προσβάσιμους υπότιτλους

Κλείστε εύκολα online τα εισιτήρια σας εδώ: https://www.ticketbox.gr/ekdilosi/the-stuff-we-are-made-of/
Γενική Είσοδος: 5€

Λίγα λόγια για την ταινία
Ο Άρης, ένας νέος τετραπληγικός φοιτητής ψυχολογίας, ξεκινά την πτυχιακή του εργασία για τα στερεότυπα γύρω από τη σεξουαλικότητα των ατόμων με αναπηρία – μια έρευνα που εξελίσσεται σε πενταετές προσωπικό ταξίδι.
Αναζητώντας απαντήσεις για την επιθυμία, την οικειότητα (intimacy) και τη σεξουαλικότητα, ο Άρης γνωρίζει ανθρώπους που αλλάζουν την οπτική του: από την Κατερίνα Βρανά μέχρι τον Δημήτρη Ζώρζο, τον πρώτο επαγγελματία σεξουαλικό βοηθό στην Ελλάδα· από νεαρά ζευγάρια στα πρώτα βήματα της σχέσης τους έως συντρόφους ζωής που βίωσαν την απώλεια των αγαπημένων τους.
Μεταβαίνοντας από την προσωπική αναζήτηση σε μια συλλογική εξερεύνηση της επιθυμίας και της σεξουαλικότητας, η ταινία αμφισβητεί καθιερωμένες αντιλήψεις και διευρύνει τα όρια του τι θεωρείται επιθυμητό και ποιος θεωρείται φορέας επιθυμίας.

Σημείωμα σκηνοθέτη (απόσπασμα)
«Γνώρισα τον Άρη πριν από έξι χρόνια, στη διάρκεια ενός μικρού κινηματογραφικού πρότζεκτ για την αναπηρία και τον αθλητισμό. Καθώς ταξιδεύαμε μαζί για τις ανάγκες των γυρισμάτων, μου μίλησε για την πτυχιακή του εργασία, μια έρευνα γύρω από τα στερεότυπα που περιβάλλουν τη σεξουαλική ζωή των ατόμων με αναπηρία στην Ελλάδα.
Πολύ γρήγορα έγινε σαφές ότι η έρευνά του ήταν βαθιά προσωπική: ένας τρόπος να αντιμετωπίσει τους δικούς του φόβους και τα δικά του ερωτήματα. Όσο τον άκουγα, συνειδητοποιούσα πόσο κοινές ήταν πολλές από αυτές τις αγωνίες. Η αναπηρία του λειτουργούσε σαν μεγεθυντικός φακός για ανασφάλειες που όλοι κουβαλάμε. Από αυτές τις συζητήσεις γεννήθηκε η ιδέα της ταινίας.
Τι είναι αυτό με το οποίο ερωτευόμαστε; Ένα «τέλειο» σώμα; Ένα όμορφο μυαλό; Μια μυρωδιά, μια παρουσία, μια ανεπιτήδευτη ζωτικότητα; Τι είναι ο έρωτας και ποιος έχει πρόσβαση σε αυτόν; Είναι δικαίωμα ή δώρο;
Στην ελληνική μυθολογία και κουλτούρα, ο έρωτας αντιμετωπίζεται διαχρονικά ως μια παραλυτική δύναμη, μια κατάσταση που εξισώνει τους πάντες, καταργώντας τις διαφορές και τοποθετώντας μας στην ίδια ευάλωτη θέση: αυτή του ερωτευμένου.
Η ταινία ακολουθεί τον Άρη από την αποφοίτησή του και έπειτα, σε ένα πιο προσωπικό ταξίδι, καθώς συναντά ανθρώπους των οποίων η εμπειρία της αναπηρίας έχει διαμορφώσει την ερωτική τους ζωή. Ανάμεσά τους ο Δημήτρης Ζώρζος, ο πρώτος Έλληνας σεξουαλικός βοηθός για άτομα με αναπηρία· ο Γιώργος και η Έλλη, ένα διαφορετικά ικανό ζευγάρι (inter-abled) με μια ιστορία αγάπης που εκτείνεται σε τρεις δεκαετίες και δύο ηπείρους· και η Κατερίνα Βρανά, μία από τις πιο γνωστές Ελληνίδες stand-up κωμικούς, που έχει ενσωματώσει την αναπηρία της στον πυρήνα της κωμωδίας της.
Με κάθε συνάντηση, ένα ακόμη κομμάτι του παζλ μπαίνει στη θέση του. Η ταινία δεν αναζητά οριστικές απαντήσεις, αλλά θέτει το ερώτημα τι σημαίνει να αγαπάς, να επιθυμείς και, τελικά, να είσαι άνθρωπος: τρωτός, ευάλωτος, αλλά γεμάτος ζωή και επιθυμία».
Σιαμάκ Ετεμάντι, Σκηνοθέτης

Super Mario Galaxy: Η Ταινία - Κινηματοθέατρο «REX»
2026-04-18 18:00 - 2026-04-22 18:00 | Κινηματοθέατρο REX, Λασθένους και Σφακιανάκη, Αγιος Νικόλαος, Λασιθίου, 72150, Ελλάδα
Ο Μάριο και ο Λουίτζι μαζί με την πριγκίπισσα Πιτς ξεκινούν μια περιπέτεια στα πέρατα του διαστήματος και σε όλο τον γαλαξία. Εκεί θα γνωρίσουν την πριγκίπισσα Ροζαλίνα και θα έρθουν αντιμέτωποι με τον βασιλιά Μπάουζερ και τον γιο του.
Κλείστε εύκολα #online τα εισιτήρια σας εδώ: https://www.ticketbox.gr/ekdilosi/super-mario-galaxy-the-movie-rex/
Κατάλληλο για όλους
Γενική Είσοδος: 5€
Ώρα: 18:00
